Davlat organlari va tashkilotlarining ichki audit xizmatlari faoliyatini baholash tartibi toʻgʻrisidagi nizomni tasdiqlash haqida
(resolution, 2025-07-17)

Oʻzbekiston Respublikasi Prezidentining “Oʻzbekiston Respublikasining “2023-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” 2022-yil 30-dekabrdagi PQ-471-son qaroriga muvofiq, shuningdek, davlat organlari va tashkilotlarining ichki audit xizmatlari faoliyatini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasining “2023-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” 2022-yil 30-dekabrdagi PQ-471-son qarori 14-bandida davlat organlari va tashkilotlarining ichki audit xizmati faoliyati samaradorligini oshirish orqali ularga ajratilgan budjet mablagʻlaridan oqilona foydalanishni taʼminlash maqsadida davlat organlari va tashkilotlarining ichki audit xizmatlari faoliyatini baholash tartibini ishlab chiqish belgilanganligi maʼlumot uchun qabul qilinsin. 2. Quyidagilarni nazarda tutuvchi davlat organlari va tashkilotlarining ichki audit xizmatlari faoliyatini baholash tartibi toʻgʻrisidagi nizom ilovaga muvofiq tasdiqlansin: ichki audit xizmatlari faoliyatini baholash tartibi, shu jumladan, baholashni rejalashtirish va amalga oshirish; baholashni amalga oshirishda tomonlarning huquq va majburiyatlari; baholash natijalari hisobotlarini rasmiylashtirish hamda ichki audit xizmati faoliyatini takomillashtirish choralarini koʻrish; baholash natijalari monitoringini yuritish hamda ularni jamoatchilikka eʼlon qilish. 3. Oʻzbekiston Respublikasi Iqtisodiyot va moliya vazirligi: xavf tahlili asosida tanlab olingan davlat organlari va tashkilotlarida ichki audit xizmatlari faoliyatini baholash va ularning faoliyatini takomillashtirish choralarini koʻrsin; har yarim yil yakunlari boʻyicha davlat organlari va tashkilotlarining ichki audit xizmatlari faoliyatini baholash natijalari va ularning faoliyatini takomillashtirish yuzasidan amalga oshirilgan ishlar toʻgʻrisidagi maʼlumotlar jamoatchilikka eʼlon qilib borilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Mazkur Nizom davlat organlari va tashkilotlarining ichki audit xizmatlari (keyingi oʻrinlarda — ichki audit xizmatlari) faoliyatini baholash tartibini belgilaydi. Bunda davlat organlari va tashkilotlari deganda ichki audit xizmatlari tashkil etilgan respublika ijro etuvchi hokimiyat organlari, davlat maqsadli jamgʻarmalari, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda boshqa budjet tashkilotlari tushuniladi. 2. Ichki audit xizmatlari faoliyati ichki audit xizmati faoliyatining ichki auditga oid qonunchilik hujjatlariga rioya etilishini taʼminlash hamda faoliyatni takomillashtirib borish maqsadida baholanadi. 3. Ichki audit xizmatlari faoliyati Oʻzbekiston Respublikasi Iqtisodiyot va moliya vazirligi (keyingi oʻrinlarda — baholovchi tashkilot) tomonidan baholanadi. Bunda baholovchi tashkilot ichki audit xizmatlari faoliyati, shu jumladan, oʻtkazilgan ichki audit tadbirlari natijalariga javobgar hisoblanmaydi. 4. Ichki audit xizmatlari ushbu Nizomga 1-ilovada keltirilgan sxemaga muvofiq baholanadi. 5. Baholashni amalga oshirishda baholovchi tashkilot quyidagi huquqlarga ega: ichki audit xizmatlaridan baholash bilan bogʻliq boʻlgan hujjatlarning nusxalarini va maʼlumotlarni elektron, ogʻzaki va yozma shaklda soʻrash va olish; ichki audit xizmatlari xodimlaridan yuzaga kelayotgan masalalar boʻyicha tushuntirish olish; ichki audit xizmatlarining tegishli xodimlaridan ichki audit faoliyatini baholash natijalari boʻyicha hujjatlarni imzolashni soʻrash; baholashni amalga oshirishda baholovchi tashkilot tuzilmasidagi ichki audit milliy malaka sertifikatiga ega xodimlarni jalb etish. 6. Baholashni amalga oshirishda baholovchi tashkilot: baholash boshlanishidan oldin belgilangan muddatda davlat organi va tashkilotini bu haqida xabardor qilishi; ichki audit faoliyatini baholashga oid normativ-huquqiy hujjatlar talablariga rioya etishi, oʻz vakolati doirasidan chetga chiqmasligi; baholash natijalariga oid hujjatlarda koʻrsatilgan maʼlumotlarning ishonchliligi, asosliligi, xolisligi va toʻliqligini taʼminlashi; baholash natijalarini belgilangan tartibda rasmiylashtirishi lozim. 7. Ichki audit xizmatlari quyidagi huquqlarga ega: baholash jarayonida bevosita qatnashish va baholashga tegishli masalalar boʻyicha tushuntirishlar berish; baholashning maqsadi, boshlanish sanasi va davomiyligi toʻgʻrisida maʼlumot olish; baholovchi tashkilotning baholash bilan bogʻliq masalalarga aloqasi boʻlmagan talablarini bajarmaslik. 8. Ichki audit xizmatlari: baholovchi tashkilotning masʼul xodimlari baholashni amalga oshirishi uchun zarur sharoitlar yaratishi; baholovchi tashkilotning masʼul xodimlarining qonuniy talablarini bajarishi, shuningdek, ularning qonuniy faoliyatiga toʻsqinlik qilmasligi; baholash vaqtida baholovchi tashkilotga baholashni amalga oshirish uchun zarur boʻlgan hujjatlar nusxalari va maʼlumotlarni taqdim etishi; baholash natijasida aniqlangan qonunchilik hujjatlariga rioya etilmagan holatlarni bartaraf etishi va oldini olishga qaratilgan chora-tadbirlarni amalga oshirishi lozim. 9. Baholash rejali va rejadan tashqari tartibda amalga oshiriladi. Bunda, baholash baholovchi tashkilot rahbarining qarori asosida amalga oshiriladi. 10. Rejali baholash xavf tahlili asosida ishlab chiqilgan yillik rejaga muvofiq amalga oshiriladi. Bunda yillik reja baholovchi tashkilot tomonidan har yili 1-martga qadar ishlab chiqiladi, tasdiqlanadi hamda tasdiqlangandan soʻng bir ish kunida baholovchi tashkilot tomonidan uning rasmiy veb-saytida eʼlon qilinadi. 11. Baholash amalga oshiriladigan davlat organlari va tashkilotlarining ichki audit xizmatlari xavf tahlili asosida tanlab olinadi. 12. Rejadan tashqari baholash quyidagi asoslarda amalga oshiriladi: davlat organi va tashkilotining baholashni amalga oshirish boʻyicha murojaati kelib tushganda; taqdim etilgan ichki audit xizmatlari faoliyati toʻgʻrisidagi hisobotlar tahlili natijasida qoʻshimcha xavflar aniqlanganda. Bunda qoʻshimcha xavflar ichki audit xizmatlari tomonidan har chorakda belgilangan tartibda taqdim etiladigan ichki audit xizmatlari faoliyati toʻgʻrisidagi hisobotlar tahlili asosida aniqlanadi. 13. Rejali oʻtkaziladigan baholashda ichki audit xizmatlarining xavf darajasi quyidagi xavf omillari asosida aniqlanadi: ichki audit yillik rejasining bajarilishi; ichki audit obyektlari tomonidan chora-tadbirlar rejasining bajarilishi; avvalgi oʻtkazilgan baholash natijalariga koʻra ichki audit xizmati faoliyatini rivojlantirish boʻyicha berilgan taklif va tavsiyalar bajarilishi; ichki audit xizmatlari tomonidan davlat organi va tashkiloti tizimidagi xavf darajasi yuqori boʻlgan ichki audit obyektlarining qamrov darajasi; ichki audit xizmatlari tomonidan oʻtkazilgan profilaktika tadbirlari va oldi olingan qonun buzilishlar; davlat moliyaviy nazorati organlari tomonidan davlat organlari va tashkilotlarida aniqlangan moliyaviy xato va kamchiliklar. Bunda baholovchi tashkilot tomonidan ichki audit xizmatlari xavf darajasini baholashda qoʻshimcha xavf omillaridan ham foydalanilishi mumkin. 14. Ichki audit xizmatlarining xavf darajasi ushbu Nizomning 13-bandida belgilangan omillarga butun sonlardagi 1 — 3 ball berish orqali baholanadi. Bunda 3 ball tegishli xavf omilining eng yuqori darajasini va 1 ball tegishli xavf omilining eng past darajasini bildiradi. 15. Xavf omillariga ball berishda baholovchi tashkilot tomonidan har bir xavf omiliga mezonlar ishlab chiqiladi hamda xavf omillarining muhimlik darajasidan kelib chiqib, ularga xavf omili vazni belgilanadi. Bunda belgilangan xavf omili vaznining umumiy miqdori 1 ga (100 foizga) teng boʻlishi kerak. 16. Ichki audit xizmatlarining xavf darajasi quyidagi formula asosida aniqlanadi: bunda: Xd — xavf darajasi; Bxo — xavf omiliga berilgan ball; Vxo — tegishli xavf omiliga belgilangan vazn; i — xavf omilining tegishli tartib raqami; n — xavf darajasini aniqlash uchun qoʻllaniladigan omillar soni. 17. Ichki audit xizmatining xavf omillari tahlili boʻyicha xavf darajasi quyidagicha baholanadi: 2 va undan yuqori — yuqori xavf darajasi; 1,5 dan (1,5 ham kiradi) 2 gacha — oʻrta xavf darajasi; 1 dan 1,5 gacha — past xavf darajasi. 18. Baholash xavf tahlili asosida tanlab olingan yuqori xavf darajasiga ega ichki audit xizmatlarida amalga oshiriladi. 19. Baholash ichki audit faoliyatiga xalaqit qilmagan holda mazkur Nizom hamda ichki audit faoliyatiga oid qonunchilik hujjatlariga muvofiq oʻn ish kunidan oshmagan muddatda amalga oshiriladi. 20. Baholovchi tashkilot baholash boshlanishidan kamida oʻn kun oldin davlat organi va tashkilotini bu haqda xabardor qiladi. 21. Baholovchi tashkilot tomonidan baholash jarayonida quyidagi yoʻnalishlar qamrab olinadi: ichki audit xizmati faoliyatining belgilangan tartibda tashkil etilishi, mustaqilligi hamda resurslar bilan taʼminlanishi; davlat organlari va tashkilotlarida ichki audit faoliyatini amalga oshirish boʻyicha tegishli hujjatlar ishlab chiqilishi va rasmiylashtirilishi (ichki audit xizmati toʻgʻrisidagi nizom, ichki audit xizmati xodimlarining lavozim yoʻriqnomalari va boshqalar); ichki audit yillik rejasining xavf tahlili asosida ishlab chiqilishi va rasmiylashtirilishi; ichki audit tadbirlarining ichki audit faoliyatiga oid qonunchilik hujjatlariga muvofiq oʻtkazilishi va natijalari rasmiylashtirilishi; oʻtkazilgan ichki audit tadbirlarining samaradorligi, taklif va tavsiyalarni bajarish boʻyicha chora-tadbirlar rejasining ichki audit obyektlari tomonidan bajarilishi; ichki audit xizmatlari xodimlarining malaka darajasi; ichki audit xizmati faoliyatiga oid boshqa masalalar. 22. Baholash mazkur Nizomga 2-ilovada keltirilgan Ichki audit xizmatlari faoliyatini baholash boʻyicha namunaviy savolnomaga tegishli mezonlar asosida butun sonlardagi 0 — 2 ball berish orqali amalga oshiriladi. Bunda savolnoma mazkur Nizomning 21-bandida keltirilgan yoʻnalishlar boʻyicha shakllantiriladi. 23. Baholovchi tashkilot tomonidan savolnomada keltirilgan yoʻnalishlarning muhimlik darajasidan kelib chiqib, ularga vazn belgilanadi. Bunda yoʻnalishlarga belgilangan vaznning umumiy miqdori 1 ga (100 foizga) teng boʻlishi kerak. 24. Baholashni amalga oshirishda ichki audit xizmati faoliyatining sifat darajasi quyidagi formula asosida aniqlanadi: bunda: Sd — sifat darajasi; Bh — savolnomada har bir yoʻnalishdagi savollarga berilgan ballar yigʻindisi; Bm — savolnomada har bir yoʻnalishdagi savollarga berilishi mumkin boʻlgan eng yuqori ballar yigʻindisi; Bv — savolnomada keltirilgan baholash yoʻnalishlariga belgilanadigan vazn; i — savolnomada keltirilgan yoʻnalishlarning tegishli tartib raqami; n — savolnomadagi yoʻnalishlar soni. 25. Ichki audit xizmati faoliyatining baholash boʻyicha sifat darajasi quyidagicha baholanadi: 90 foiz va undan yuqori — yuqori; 70 foizdan (shu jumladan, 70 foiz) 90 foizgacha — oʻrta; 70 foizdan kam — past. 26. Baholovchi tashkilot tomonidan baholash jarayonida ichki audit xizmati faoliyati toʻgʻrisida batafsil maʼlumot olish maqsadida davlat organi va tashkilotining boshqa tuzilmalari, ichki audit xizmati xodimlari hamda ichki audit obyektlari bilan uchrashuvlar hamda ichki audit tadbiri oʻtkazilgan ichki audit obyektlarida mazkur Nizomga 3-ilovada keltirilgan namunaviy shaklga muvofiq soʻrovnoma oʻtkazilishi mumkin. 27. Baholash natijalari baholovchi tashkilot tomonidan quyidagilarni nazarda tutuvchi maʼlumotnoma koʻrinishida rasmiylashtiriladi: baholash natijalari, shu jumladan, baholash asosida aniqlangan ichki audit xizmatining sifat darajasi boʻyicha maʼlumotlar; ichki audit obyektlari oʻrtasida oʻtkazilgan soʻrovnoma natijalari (agar mavjud boʻlsa); baholash oʻtkazilgan ichki audit xizmati faoliyati holati, shu jumladan ichki audit faoliyatiga oid qonunchilikka rioya etilmagan holatlar (agar mavjud boʻlsa); ichki audit xizmati faoliyatini takomillashtirish boʻyicha taklif va tavsiyalar. 28. Baholash natijalari boʻyicha maʼlumotnoma loyihasi ichki audit xizmati rahbari tomonidan ikki ish kuni ichida koʻrib chiqiladi. Bunda ichki audit xizmati rahbari maʼlumotnoma loyihasi yuzasidan oʻz fikr-mulohazalari va eʼtirozlarini bildirishga haqli. 29. Ichki audit xizmati rahbari tomonidan bildirilgan fikr-mulohazalar va eʼtirozlar asosli deb topilgan taqdirda, baholovchi tashkilot tomonidan maʼlumotnoma loyihasiga tegishli tuzatishlar kiritiladi. 30. Maʼlumotnoma ikki nusxada rasmiylashtiriladi hamda ichki audit xizmati rahbari va baholovchi tashkilotning masʼul xodimi tomonidan imzolanadi. 31. Ichki audit xizmati rahbari tomonidan baholovchi tashkilot bilan birgalikda ichki audit xizmati faoliyatini takomillashtirish boʻyicha berilgan taklif va tavsiyalar asosida chora-tadbirlar rejasi ishlab chiqiladi hamda maʼlumotnomaga ilova qilinadi. 32. Chora-tadbirlar rejasi ichki audit xizmati rahbari tomonidan imzolanadi hamda davlat organi va tashkiloti rahbari tomonidan besh ish kuni ichida tasdiqlanadi. 33. Davlat organi va tashkiloti rahbari tomonidan tasdiqlangan chora-tadbirlar rejasining nusxasi uch ish kuni ichida baholovchi tashkilotga taqdim etiladi. 34. Ichki audit xizmati har chorakda ichki audit xizmati faoliyati toʻgʻrisidagi hisobotda chora-tadbirlar rejasida keltirilgan taklif va tavsiyalar bajarilishi boʻyicha maʼlumotlarni baholovchi tashkilotga taqdim etadi. 35. Davlat organlari va tashkilotlarida oʻtkazilgan baholash va uning natijalari toʻgʻrisida maʼlumotlar davlat organlari va tashkilotlarining rasmiy veb-saytiga joylashtiriladi. 36. Baholovchi tashkilot ichki audit xizmati tomonidan chora-tadbirlar rejasining bajarilish monitoringini ichki audit xizmati faoliyati toʻgʻrisidagi hisobotda keltirilgan chora-tadbirlar rejasining bajarilishi boʻyicha maʼlumotlarni tahlil qilish orqali amalga oshiradi. 37. Ichki audit xizmati tomonidan taklif va tavsiyalar asosida ishlab chiqilgan chora-tadbirlar rejasi bajarilmagan taqdirda, baholovchi tashkilot tomonidan bu haqida tegishli davlat organi va tashkiloti rahbariga koʻrsatma xat yuboriladi, shuningdek, ushbu maʼlumotlar Oʻzbekiston Respublikasi Hisob palatasiga taqdim etiladi. 38. Baholovchi tashkilot tomonidan ichki audit xizmatlari faoliyatini baholash natijalari boʻyicha yarim yillik va yillik hisobot (keyingi oʻrinlarda — hisobot) tayyorlanadi. 39. Hisobot quyidagilarni oʻz ichiga oladi: hisobot davrida ichki audit xizmatlari faoliyatini baholash natijalari; davlat organlari va tashkilotlari tomonidan ichki audit xizmatlari faoliyatining sifatini taʼminlash va samaradorligini oshirib borish yuzasidan amalga oshirilgan ishlar; kelgusida ichki audit xizmatlari faoliyatini takomillashtirish yoʻnalishlari. 40. Hisobot yarim yil yakuni boʻyicha iyul oyining 20-sanasiga qadar va yil yakuni boʻyicha yanvar oyining 25-sanasiga qadar Vazirlar Mahkamasiga taqdim etiladi. Hisobot Oʻzbekiston Respublikasi Hisob palatasiga uning soʻroviga asosan taqdim etilishi mumkin. 41. Hisobot yuzasidan maʼlumotlar baholovchi tashkilot tomonidan jamoatchilikka eʼlon qilib boriladi. 42. Ushbu Nizom talablarini buzganlikda aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarIjro muddati1-bosqichIqtisodiyot va moliya vazirligiXavf tahlili asosida ichki audit xizmatlarini tanlab oladi va baholash yillik rejasini tasdiqlaydi.Har yili 1-martga qadar2-bosqichIqtisodiyot va moliya vazirligiBaholashni oʻtkazish muddati koʻrsatilgan holda davlat organlari va tashkilotlarini xabardor qiladi.Baholash boshlanish sanasidan kamida oʻn kun oldin3-bosqichIqtisodiyot va moliya vazirligi1. Ichki audit xizmatida baholashni amalga oshiradi.2. Baholash natijalarini rasmiylashtiradi hamda ichki audit xizmati faoliyatini takomillashtirish boʻyicha chora-tadbirlar rejasini ishlab chiqadi.Oʻn ish kuni ichida4-bosqichDavlat organlari va tashkilotlarIchki audit xizmati faoliyatini takomillashtirish boʻyicha chora-tadbirlar rejasini koʻrib chiqadi va tasdiqlaydi.Baholash yakunlangandan soʻng besh ish kuni ichida5-bosqichIqtisodiyot va moliya vazirligi1. Ichki audit xizmatlari faoliyatini baholash va takomillashtirish boʻyicha hisobotni Vazirlar Mahkamasiga taqdim etadi.2. Hisobot toʻgʻrisidagi maʼlumotlarni jamoatchilikka eʼlon qiladi.Yarim yil yakunlari boʻyicha iyul oyining 20-sanasiga va yil yakunlari boʻyicha yanvar oyining 25-sanasiga qadar T/rNazorat savollariBaholash mezoniBallVazn1. Ichki audit xizmati faoliyatining belgilangan tartibda tashkil etilishi, mustaqilligi hamda resurslar bilan taʼminlanishi1.1.Ichki audit xizmati davlat organi va tashkilotining tegishincha markaziy apparati va boshqaruv apparatida mustaqil tarkibiy tuzilma sifatida tashkil etilganmi?Ha, mustaqil tarkibiy tuzilma sifatida tashkil etilgan — 2 ball.Yoʻq, mustaqil tarkibiy tuzilma sifatida tashkil etilmagan — 0 ball.1.2.Ichki audit xizmatining davlat organi va tashkilotining birinchi rahbariga boʻysunuvi belgilanganmi?Ha, birinchi rahbarga boʻysunuvi belgilangan — 2 ball.Yoʻq, birinchi rahbarga boʻysunuvi belgilanmagan — 0 ball.1.3.Ichki audit xizmati xodimlarining mustaqilligi qabul qilingan ichki hujjatlar bilan belgilanganmi?Ha, mustaqillik ichki hujjatlar bilan belgilangan — 2 ball.Yoʻq, mustaqillik ichki hujjatlar bilan belgilanmagan — 0 ball.1.4.Ichki audit xizmatiga oʻz faoliyatidan tashqari boshqa faoliyatga oid vazifalar yuklanishiga cheklov(lar) ichki audit xizmati toʻgʻrisidagi (ichki) nizomda belgilanganmi?Ha, belgilangan — 2 ball.Yoʻq, belgilanmagan — 0 ball.1.5.Ichki audit xizmati xodimlarining faoliyatiga aralashuvlarga yoʻl qoʻymaslik boʻyicha bandlar qabul qilingan ichki hujjatlar bilan belgilanganmi?Ha, qabul qilingan — 2 ball.Yoʻq, qabul qilinmagan — 0 ball.1.6.Ichki audit xizmati xodimining asosiy faoliyat natijalariga javobgar hisoblanmasligi qabul qilingan ichki hujjatlar bilan belgilanganmi?Ha, tegishli normalar belgilangan — 2 ball.Yoʻq, tegishli normalar belgilanmagan — 0 ball.1.7.Ichki audit xizmati oʻz faoliyatini amalga oshirish uchun xodimlar bilan toʻldirilganmi?Xodimlar bilan toʻldirilganlik darajasi 90 foiz va undan yuqori — 2 ball.Xodimlar bilan toʻldirilganlik darajasi 80 foizdan (80 foiz ham kiradi) 90 foizgacha — 1 ball.80 foizdan past — 0 ball.1.8.Ichki audit xizmati oʻz faoliyatini amalga oshirish uchun yetarli moddiy-texnik baza bilan taʼminlanganmi?Ha, yetarli moddiy-texnik baza bilan taʼminlangan — 2 ball.Yoʻq, moddiy-texnik baza bilan taʼminlanmagan — 0 ball.1.9.Ichki audit xizmati xodimlarining qoʻnimsizligi qanday? (oxirgi 12 oyda)Ichki audit xizmati xodimlari tarkibi almashmagan — 2 ball.Ichki audit xizmati xodimlari tarkibi 30 foizgacha almashgan — 1 ball.Ichki audit xizmati xodimlari tarkibi 30 foizdan yuqori almashgan — 0 ball.2. Ichki audit xizmati faoliyatiga oid tegishli ichki hujjatlarning qabul qilinishi2.1.Davlat organi va tashkilotining ichki audit xizmati toʻgʻrisidagi (ichki) nizomi Ichki audit xizmati toʻgʻrisidagi namunaviy nizomga muvofiq ishlab chiqilganmi?Ha, muvofiq ishlab chiqilgan — 2 ball.Yoʻq, muvofiq ishlab chiqilmagan — 0 ball.2.2.Ichki audit xizmati xodimlarining lavozim yoʻriqnomalari mavjudmi (tasdiqlanganmi)?Ha, ishlab chiqilgan — 2 ball.Yoʻq, ishlab chiqilmagan — 0 ball.2.3.Ichki audit xizmati xodimlarining lavozim yoʻriqnomalari Ichki audit xizmati toʻgʻrisidagi namunaviy nizomga muvofiqmi?Ichki audit xizmati toʻgʻrisidagi nizomga toʻliq muvofiq — 2 ball.Ichki audit xizmati toʻgʻrisidagi nizomga muvofiq boʻlmagan qismlar mavjud — 0 ball.2.4.Lavozim yoʻriqnomalarida ichki audit xizmati xodimlarining vazifa va funksiyalari, huquq va majburiyatlari, javobgarligi koʻrsatilganmi?Koʻrsatilgan — 2 ball.Toʻliq koʻrsatilmagan — 0 ball.2.5.Ichki audit xizmati hisobdorligi ichki hujjatlar bilan belgilanganmi hamda ichki auditga oid qonunchilik hujjatlariga muvofiqmi?Ha, belgilangan hamda ichki auditga oid qonunchilik hujjatlariga muvofiq — 2 ball.Yoʻq, ichki auditga oid qonunchilik hujjatlariga muvofiq emas (Ichki audit xizmati hisobdorligi belgilanmagan) — 0 ball.2.6.Ichki audit xizmatiga ichki audit tadbirlarida ishtirok etishga yoki ushbu tadbirlarni oʻtkazishga yoʻl qoʻyilmaslik holatlari qabul qilingan ichki hujjatlar bilan belgilanganmi?Ha, qabul qilingan va amal qilinadi — 2 ball.Qabul qilingan, lekin amal qilinmaydi — 1 ball.Qabul qilinmagan — 0 ball.3. Ichki audit yillik rejasining xavf tahlili asosida ishlab chiqilishi3.1.Ichki audit yillik rejasi xavf tahlili asosida ishlab chiqilganmi?Ha, xavf tahlili asosida ishlab chiqilgan — 2 ball.Ichki audit yillik rejasi ishlab chiqilgan, lekin uni ishlab chiqishda xavf tahlili oʻtkazilmagan — 1 ball.Yoʻq, yillik reja ishlab chiqilmagan — 0 ball.3.2.Xavf tahlilini amalga oshirishda barcha ichki audit obyektlari qamrab olinganmi?Barcha ichki audit obyektlari qamrab olingan — 2 ball.Ayrim ichki audit obyektlari qamrab olinmagan — 0 ball.3.3.Ichki audit yillik rejasini ishlab chiqishda xavf darajasi yuqori boʻlgan ichki audit obyektlari toʻliq qamrab olinganmi?Toʻliq qamrab olingan — 2 ball.Mavjud vaqt va inson resurslari yetarli boʻlmaganligi sababli toʻliq qamrab olinmagan — 1 ball.Toʻliq qamrab olinmagan (boshqa sabablarga koʻra) — 0 ball.3.4.Xavf darajasi yuqori boʻlgan ichki audit obyektlarini toʻliq qamrab olish uchun resurslar yetarlimi (yoki yetarli boʻlmagan taqdirda, bu toʻgʻrisida birinchi rahbar xabardor qilinganmi)?Ha, resurslar yetarli (yoki resurslar yetarli boʻlmaganligi toʻgʻrisida xabardor qilingan) — 2 ball.Yoʻq, resurslar yetarli boʻlmaganligi toʻgʻrisida xabardor qilinmagan — 0 ball.3.5.Ichki audit yillik rejasini ishlab chiqishda rejadan tashqari ichki audit tadbirlariga ajratiladigan vaqt resurslari jami vaqt resurslarining qancha qismini tashkil qiladi?20 foizgacha boʻlgan qismini tashkil qiladi — 2 ball.20 foizdan koʻproq qismini tashkil qiladi — 0 ball.3.6.Ichki audit yillik rejasi mavjud vaqt resurslarini hisobga olgan holda ishlab chiqilganmi?Ha, mavjud vaqt resurslarini hisobga olgan holda ishlab chiqilgan — 2 ball.Yoʻq, mavjud vaqt resurslarini hisobga olmagan holda ishlab chiqilgan — 0 ball.3.7.Barcha oʻtkazilgan ichki audit tadbirlari tarkibida rejadan tashqari audit tadbirlari ulushi qancha qismni tashkil etadi?20 foizdan kam — 2 ball.20 foizdan koʻp — 0 ball.3.8.Ichki audit xizmatining ichki audit yillik rejasi davlat organi va tashkiloti rahbari tomonidan oʻz vaqtida tasdiqlanadimi?Ha, oʻz vaqtida tasdiqlanadi — 2 ball.Tasdiqlanadi, lekin oʻz vaqtida emas — 1 ball.Yoʻq, oʻz vaqtida tasdiqlanmaydi — 0 ball.4. Ichki audit tadbirlarining qonunchilikka muvofiq oʻtkazilishi va natijalarining rasmiylashtirilishi (tanlama tartibda oʻrganiladi)4.1.Ichki audit tadbirlari uchun belgilangan tartibda dastur ishlab chiqilganmi?Ha, ishlab chiqilgan — 2 ball.Yoʻq, ishlab chiqilmagan — 0 ball.4.2.Ichki audit tadbirlari natijalari belgilangan tartibda rasmiylashtirilganmi?Ha, belgilangan tartibda rasmiylashtirilgan — 2 ball.Yoʻq, belgilangan tartibda rasmiylashtirilmagan — 0 ball.4.3.Ichki audit tadbiri hisobotida taklif va tavsiyalar mavjudmi?Ha, taklif va tavsiyalar mavjud — 2 ball.Yoʻq, taklif va tavsiyalar mavjud emas — 0 ball.4.4.Ichki audit xizmati faoliyati natijalari yuzasidan hisobot Iqtisodiyot va moliya vazirligiga muntazam ravishda va oʻz vaqtida taqdim etiladimi?Hisobot belgilangan muddatlarda taqdim etiladi — 2 ball.Ichki audit xizmati faoliyati toʻgʻrisida hisobot taqdim etiladi, lekin belgilangan muddatlarda emas — 1 ball.Ichki audit xizmati faoliyati toʻgʻrisida hisobot taqdim etilmaydi — 0 ball.4.5.Ichki audit tadbirlari belgilangan muddatlarda oʻtkazilganmi?Ha, belgilangan muddatlarda oʻtkazilgan — 2 ball.Yoʻq, belgilangan muddatlarda oʻtkazilmagan — 0 ball.4.6.Ichki audit tadbiri davomida aniqlangan qonunbuzilish holatlarida jinoyat alomati mavjud boʻlgan taqdirda davlat organi va tashkiloti rahbari yozma ravishda xabardor qilinganmi?Xabardor qilingan — 2 ball.Xabardor qilinmagan — 0 ball.4.7.Ichki audit tadbirlari natijalari belgilangan muddatlarda “Davlat auditi” dasturiy kompleksiga kiritilganmi?Ha, belgilangan muddatlarda kiritilgan — 2 ball.Kiritilgan, lekin belgilangan muddatlarda emas — 1 ball.Yoʻq, kiritilmagan — 0 ball.4.8.Hisob palatasi tomonidan taqdim etilgan xavf-tahlillar boʻyicha belgilangan muddatlarda audit tadbirlarini oʻtkazish toʻgʻrisida tegishli choralar koʻrilganmi?Ha, belgilangan muddatlarda choralar koʻrilgan — 2 ball.Choralar koʻrilgan, lekin muddatida emas — 1 ball. Yoʻq, choralar koʻrilmagan — 0 ball.4.9.Hisob palatasi tomonidan taqdim etilgan xavf-tahlillar boʻyicha oʻtkazilgan oʻrganish natijalari belgilangan muddatlarda “Masofaviy audit” axborot tizimi orqali Hisob palatasiga taqdim etilganmi?Ha, belgilangan muddatlarda taqdim etilgan — 2 ball.Taqdim etilgan, lekin muddatida emas — 1 ball.Yoʻq, taqdim etilmagan — 0 ball.4.10.Budjet dasturlarining ijrosi ichki audit xizmati tomonidan belgilangan yoʻnalishlarda baholanganmi?Ha, belgilangan yoʻnalishlarda baholangan — 2 ball.Baholangan, lekin belgilangan barcha yoʻnalishlarda emas — 1 ball.Yoʻq, baholanmagan — 0 ball.4.11.Budjet mablagʻlari taqsimlovchilarning budjet dasturlarining ijrosi boʻyicha hisobotlari ichki audit xizmati tomonidan belgilangan muddatlarda baholanganmi?Ha, belgilangan muddatlarda baholangan — 2 ball.Baholangan, lekin muddatida emas — 1 ball.Yoʻq, baholanmagan — 0 ball.4.12.Ichki audit xizmati tomonidan budjet dasturlarining ijrosini baholash natijalari boʻyicha taklif va tavsiyalar ishlab chiqilganmi?Ha, taklif va tavsiyalar ishlab chiqilgan — 2 ball.Yoʻq, taklif va tavsiyalar ishlab chiqilmagan — 0 ball.4.13.Ichki audit xizmati faoliyati boʻyicha davlat organi va tashkiloti rahbariga hisobotlar taqdim etib borilganmi?Ha, taqdim etib borilgan — 2 ball.Yoʻq, taqdim etib borilmagan — 0 ball.4.14.Ichki audit xizmati faoliyati boʻyicha har chorakda ommaviy axborot vositalari vakillari ishtirokida hisobotlar jamoatchilikka eʼlon qilib borilganmi?Ha, eʼlon qilib borilgan — 2 ball.Eʼlon qilib borilgan, lekin har chorakda emas — 1 ball.Yoʻq, eʼlon qilib borilmagan — 0 ball.5. Chora-tadbirlar rejasining bajarilishi5.1.Ichki audit tadbirida ishlab chiqilgan taklif va tavsiyalarning barchasi chora-tadbirlar rejasiga kiritilganmi?Barcha taklif va tavsiyalar chora-tadbirlar rejasiga kiritilgan — 2 ball.Ayrim taklif va tavsiyalar chora-tadbirlar rejasiga kiritilmagan — 1 ball.Taklif va tavsiyalar chora-tadbirlar rejasiga kiritilmagan — 0 ball.5.2.Ichki audit obyektlari tomonidan chora-tadbirlar rejasining bajarilish koʻrsatkichi qanday?Chora-tadbirlar rejasining bajarilish koʻrsatkichi 90 foiz va undan yuqori — 2 ball.Chora-tadbirlar rejasining bajarilish koʻrsatkichi 80 foizdan (80 foiz ham kiradi) 90 foizgacha — 1 ball.80 foizdan past — 0 ball.5.3.Ichki audit xizmati tomonidan chora-tadbirlar rejasining bajarilishi boʻyicha monitoring yoʻlga qoʻyilganmi?Ha, monitoring yoʻlga qoʻyilgan — 2 ball.Yoʻq, monitoring yoʻlga qoʻyilmagan — 0 ball.5.4.Ichki audit tadbiri natijalari yakuniga koʻra chora-tadbirlar rejasi belgilangan tartibda tuzilganmi?Ha, belgilangan tartibda tuzilgan — 2 ball. Yoʻq, belgilangan tartibdan farq qiladi — 0 ball.5.5.Ichki audit xizmati tomonidan qonunchilik hujjatlarining buzilishi holatlarining oldini olish (profilaktika) amalga oshirilganmi? Ha, profilaktika amalga oshirilgan — 2 ball.Yoʻq, profilaktika amalga oshirilmagan — 0 ball.5.6.Ichki audit xizmati tomonidan axborot texnologiyalaridan foydalangan holda masofaviy audit amalga oshirilganmi?Ha, amalga oshirilgan — 2 ball.Yoʻq, amalga oshirilmagan — 0 ball.5.7.Ichki audit xizmatining barcha xodimlari masofaviy audit oʻtkazish uchun “OʻzASBO” dasturiy majmuasidan foydalanadimi?Ha, barchasi foydalanadi — 2 ball.Ayrim xodimlar foydalanadi — 1 ball.Yoʻq, foydalanmaydi — 0 ball.5.8.Ichki audit xizmati tomonidan yillik ish rejasining bajarilishi koʻrsatkichi qanday?90 foiz va undan yuqori — 2 ball.80 foizdan (80 foiz ham kiradi) 90 foizgacha — 1 ball.80 foizdan past — 0 ball.6. Ichki audit xizmati xodimlarining malaka darajasi hamda faoliyati samaradorligining Davlat organlari va tashkilotlarining ichki audit xizmati xodimlarining faoliyati samaradorligini baholash tartibi toʻgʻrisidagi nizom asosida baholanishi6.1.Ichki audit xizmati xodimlari malakasini oshirish, shuningdek, ichki audit xizmati xodimlarini kasbiy rivojlantirish boʻyicha ishlar amalga oshirilganmi?Xodimlar salohiyatini rivojlantirish boʻyicha choralar koʻrilgan — 2 ball.Xodimlar salohiyatini rivojlantirish boʻyicha choralar koʻrilmagan — 0 ball.6.2.Ichki audit xizmati xodimlari ichki audit faoliyatiga oid seminar, treninglarda, shu jumladan, xorijiy davlatlarda tashkil etilgan seminar, treninglarda ishtirok etadimi?Ha, seminar, treninglarda muntazam ravishda ishtirok etadi — 2 ball.Seminar, treninglarda ishtirok etadi, lekin muntazam emas — 1 ball.Seminar, treninglarda ishtirok etmaydi — 0 ball.6.3.Ichki audit xizmati rahbari va xodimlarining faoliyati samaradorligini baholash amalga oshirilganmi?Ha, baholash amalga oshirilgan — 2 ball.Yoʻq, baholash amalga oshirilmagan — 0 ball.6.4.Ichki audit xizmati xodimlarining faoliyati samaradorligini baholashda eng muhim samaradorlik koʻrsatkichlaridan toʻliq foydalanilganmi?Ha, eng muhim samaradorlik koʻrsatkichlaridan toʻliq foydalanilgan — 2 ball.Yoʻq, eng muhim samaradorlik koʻrsatkichlaridan toʻliq foydalanilmagan — 0 ball.6.5.Ichki audit xizmati xodimlarining faoliyati samaradorligini baholashda eng muhim samaradorlik koʻrsatkichlarini hisoblash toʻgʻri amalga oshirilganmi?Ha, eng muhim samaradorlik koʻrsatkichlari toʻgʻri hisoblangan — 2 ball.Yoʻq, eng muhim samaradorlik koʻrsatkichlari toʻgʻri hisoblanmagan — 0 ball.6.6.Ichki audit xizmatining faoliyati samaradorlik koʻrsatkichi qanday?86 foiz va undan yuqori — 2 ball.71 foizdan (71 foiz ham kiradi) 86 foizgacha — 1 ball.71 foizdan past — 0 ball.7. Ichki audit xizmati faoliyatiga oid boshqa savollar7.1.Ichki audit faoliyatiga oid murojaatlar ijrosi koʻrsatkichi qanday?100 foiz — 2 ball.90 foizdan (90 foiz ham kiradi) 100 foizgacha — 1 ball.90 foizdan past — 0 ball.7.2.Ichki audit xizmati oʻz faoliyatini amalga oshirish uchun ichki va tashqi axborot tizimlaridan foydalanish imkoniyati mavjudmi?Ha, barcha ichki va tashqi axborot tizimlaridan foydalanish imkoniyati mavjud — 2 ball.Ichki va tashqi axborot tizimlaridan qisman foydalanish imkoniyati mavjud — 1 ball.Yoʻq, foydalanish imkoniyati mavjud emas — 0 ball.7.3.Ichki audit xizmati xodimlarining odob-axloq qoidalariga rioya etilganlik holati?Odob-axloq qoidalariga rioya etilgan — 2 ball.Odob-axloq qoidalariga rioya etilmaganlik holatlari mavjud — 0 ball.7.4.Ichki audit xizmati tomonidan fuqarolar ishtirokidagi audit tizimi boʻyicha nazorat obyektlari “Davlat auditi” dasturiy kompleksiga toʻliq kiritilganmi? Toʻliq kiritilgan — 2 ball.Kiritilgan, lekin toʻliq emas — 1 ball.Kiritilmagan — 0 ball.7.5.Ichki audit xizmati davlat organi va tashkiloti tizimidagi budjet hisobidan moliyalashtirilmaydigan nobudjet muassasa hamda tashkilotlarda moliyaviy-xoʻjalik faoliyati boʻyicha oʻtkazilgan audit (nazorat) ishlariga oid hujjatlar monitoringini yuritganmi?Ha, monitoring yuritilgan — 2 ball.Yoʻq, monitoring yuritilmagan — 0 ball.7.6.Ichki audit xizmatining davlat organi va tashkilotida “Xavflarni boshqarish” qoʻmitasining ishchi organi sifatida faoliyati yoʻlga qoʻyilganmi?Ha, toʻliq yoʻlga qoʻyilgan — 2 ball.Qisman yoʻlga qoʻyilgan — 1 ball.Yoʻq, yoʻlga qoʻyilmagan — 0 ball.7.7.Ichki audit xizmati faoliyati boʻyicha Iqtisodiyot va moliya vazirligi tomonidan oldingi baholashda berilgan taklif va tavsiyalar bajarilganmi?Ha, bajarilgan — 2 ball.Yoʻq, bajarilmagan (yoki qisman bajarilgan) — 0 ball.Baholash natijasi (foizda) Ichki audit xizmatlari faoliyatini baholash natijasi___________ (davlat organi va tashkiloti nomi) ___________ (ichki audit tuzilmasi nomi) tomonidan ichki audit faoliyatiga oid qonunchilik hujjatlariga muvofiqlik va sifat darajasi “__” foiz koʻrsatkich bilan ________ (biri tanlanadi: yuqori, oʻrta, past) deb baholandi.Maʼlumot uchun. Baholash natijasiga koʻra ichki audit xizmati faoliyatining sifat darajasi quyidagicha baholanadi:yuqori — 90 foiz va undan yuqori, oʻrta — 70 foizdan (70 foiz ham kiradi) 90 foizgacha, past — 70 foizdan kam.____________________________________________________Iqtisodiyot va moliya vazirligi masʼul xodimi(imzo)(kun, oy, yil) ‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Ichki audit obyekti fikr-mulohazalarining‎NAMUNAVIY SAVOLNOMASI‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Ichki audit obyekti nomi‎‎Soʻrovnomani toʻldiruvchining F.I.O.‎Sana‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎T/r‎SavollarBildirilgan fikr — mulohazalaryaxshi (ha)qoniqarliqoniqarsiz (yoʻq)I.‎Umumiy savollar1.‎Ichki audit xizmati faoliyatini qanday baholaysiz?2.‎Ichki audit xizmati xodimlarining bilim va tajribasini qanday baholaysiz?3.‎Ichki audit xizmati xodimlari tomonidan faoliyatingiz yuzasidan beriladigan maslahatlarni qanday baholaysiz?II.‎Ichki audit tadbirlariga oid savollar4.‎Ichki audit tadbiri boshlanishidan avval Sizga bu haqida xabarnoma yuborilganmi?5.‎Ichki audit xizmati xodimlarining ichki audit tadbiri boʻyicha bilim va koʻnikmalarini qanday baholaysiz?6.‎Ichki audit xizmati xodimlari ichki audit tadbiri davomida odob-axloq qoidalariga muvofiq faoliyat olib bordimi?7.‎Ichki audit tadbiri dasturda koʻrsatib oʻtilgan yoʻnalishlarda oʻtkazildimi?8.‎Ichki audit tadbiri belgilangan muddat davomida oʻtkazildimi?9.‎Ichki audit tadbiri davomida aniqlangan xato va kamchiliklarga ichki audit xizmati tomonidan berilgan taklif va tavsiyalardan qay darajada qoniqish hosil qildingiz?10.‎Ichki audit xizmati tomonidan berilgan taklif va tavsiyalar amaliymi, ular tashkilot faoliyatini yaxshilashga xizmat qiladimi?11.‎Ichki audit tadbiri hisoboti ichki audit xizmati tomonidan xolis tayyorlandimi, manfaatlar toʻqnashuviga yoʻl qoʻyilmadimi?12.‎Ichki audit tadbiri hisobotiga oʻz fikr-mulohazalaringizni bildirdingizmi hamda ular inobatga olindimi?‎Qoʻshimcha:a) kelgusida ichki audit xizmati faoliyatini rivojlantirish boʻyicha nima ishlar qilinishi kerak deb oʻylaysiz?_________________________________________________________________________________________________‎_________________________________________________________________________________________________b) boshqa fikr-mulohazalar, takliflar (davlat organi va tashkiloti moliyaviy faoliyatini yaxshilash yoki ichki audit xizmati faoliyati bilan bogʻliq):‎_________________________________________________________________________________________________‎_________________________________________________________________________________________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Izoh.‎a) soʻrovnomani toʻldirish davomida ichki audit obyekti oʻz fikr-mulohazalarini xolis bayon etishi lozim.‎b) agar ichki audit obyekti tomonidan bildirilgan fikrlar “qoniqarsiz (yoʻq)” boʻlsa, tegishli asoslantirishlar koʻrsatilishi lozim.‎v) ushbu soʻrovnomaga baholovchi tashkilot tomonidan Vazirlar Mahkamasi bilan kelishilgan holda oʻzgartirish va qoʻshimchalar kiritilishi mumkin. ‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎_________________________________‎‎____________‎‎____________‎‎Soʻrovnomani toʻldiruvchi (F.I.O., lavozimi)‎‎(imzo)‎‎(kun, oy, yil)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎